stanford-oval/wikipedia huggingface dataset:
Enter (näppäin)
Historia

Palautusnäppäin juontaa juurensa kirjoituskoneista, joissa paperia kirjasin-iskurien alitse liikuttanut kirjoitustela (tai oikeammin telan kiinnitystelineenä toiminut vaunu, engl. carriage) näppäiltäessä vähitellen siirtyi oikealta vasemmalle ja piti aina riviä vaihdettaessa palauttaa alkuasentoonsa. Mekaanisissa kirjoituskoneissa oli tätä varten palautusvipu (engl. carriage return), jota väännettäessä tela samalla pyörähti ja siirsi paperia hiukan ylöspäin, niin että kirjasimet sen jälkeen osuivat uudelle riville.
Sähkömekaanisissa kirjoituskoneissa palautusvivun korvasi palautusnäppäin, joka sijoittui näppäimistön oikeaan laitaan. Mekanismin kehityttyä kirjoitustelan ei enää tarvinnut kuljettaa paperia oikealta vasemmalle, vaan tela pysyi paikoillaan ja sen sijaan kirjasin-iskurit liikkuivat tekstin syöttökohdan mukana vasemmalta oikealle, kunnes palautusnäppäintä painettaessa siirtyivät takaisin vasempaan reunaan. Tämä toimintamalli on periytynyt tietokoneisiin siten, että näytössä kohdistin etenee tekstiä syötettäessä vasemmalta oikealle ja sitten palautusnäppäintä painettaessa siirtyy uuden rivin alkuun (tosin esimerkiksi nykyaikaiset tekstinkäsittelyohjelmat osaavat huolehtia rivinvaihdosta automaattisesti, joten tavallisesti palautusnäppäimen painaminen tarkoittaa kappaleenvaihtoa).
Aiheesta muualla

Kuvia tai muita tiedostoja aiheesta Enter (näppäin) Wikimedia Commonsissa
Mekaanisessa kirjoitus­konees­sa palautusnäppäintä vas­taa kirjoitus­telan vasem­mal­le puo­lelle asennettu palautus­vipu.
Sähkö­mekaanisessa kirjoitus­koneessa palautus­vivun korvaa näppäimistön oikeaan laitaan sijoittuva return- eli palautus­näppäin.
RN Vittorio Veneto

Vittorio Veneto on ollut ainakin kahden Regia Marinan ja Marina Militaren aluksen nimenä. Alukset on nimetty Vittorio Veneton taistelun mukaan.
RN Vittorio Veneto (1937), Vittorio Veneto -luokan taistelulaiva
Vittorio Veneto (1967), helikopteriristeilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”RN Vittorio Veneto”, voi hakea sivunnimihaulla, laajalla sivunnimihaulla tai tekstihaulla.
Poisoned Apple

| Poisoned Apple Venomous Concept |
| --- | --- | --- |

Studioalbumin tiedot
 Julkaistu: 30. huhtikuuta 2008
 Tyylilaji: grindcore, hardcore punk
 Kesto: 34.00
 Levy-yhtiö: Century Media Records
Venomous Conceptin muut julkaisut
| Retroactive Abortion 2004 | Poisoned Apple 2008 | Kick Me Silly VCIII 2016 |
Poisoned Apple on yhdysvaltalaisen grindcore -yhtyeen Venomous Conceptin toinen studioalbumi. Se julkaistiin vuonna 2008 levymerkillä Century Media Records.
Kappaleet

Drop Dead – 2.07
Toxic Kiss – 0.56
Life – 1.47
Water Cooler – 2.58
P.R.I. – 1.32
Artist Friendly – 1.30
A Case of the Mondays – 2.37
Every Mother's Son – 1.54
Worker's Unite – 1.39
Half Full? – 2.56
Check Out – 3.26
White Devil – 1.53
Hero – 2.39
Three – 1.17
Screwball – 1.48
Chaos! – 1.28
Think? – 1.33
Kokoonpano

Kevin Sharp – laulu
Shane Embury – kitara
Danny Lilker – bassokitara
Danny Herrera – rummut
Arvostelut

About.com:
Imperiumi: 7/10
Aiheesta muualla

Poisoned Apple Discogsissa. (englanniksi)
Albumi Poisoned Apple Encyclopaedia Metallum -sivustolla (englanniksi)
Puikkonokkakala

| Puikkonokkakala> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Nokkakalat Beloniformes
Heimo::  Painijakalat Zenarchopteridae
Suku::  Tondanichthys
Laji::  kottelati
Kaksiosainen nimi
 Tondanichthys kottelati  Collette, 1995 
Infobox OKVirheellinen NIMI-arvoIUCN-testi OK: 
Puikkonokkakala (Tondanichthys kottelati) on nokkakalojen (Beloniformes) lahkoon kuuluva kala. Se on sukunsa ainoa laji.
Puikkonokkakalan pituus on noin 6 cm.
Sitä tavataan vain Tondano-järvessä, joka sijaitsee Indonesiassa Pohjois-Sulawesin provinssissa. Järven pohjaan kertyy jatkuvasti sedimenttiä, saasteita ja raskasmetalleja. Huuhtoutuminen rannoilta on kiihtynyt metsänraivauksen aiheuttaman eroosion takia. Rannoilta huuhtoutuu myös lannoitteita, ihmisten ja kotieläinten ulosteita ja kalanviljelyn päästöjä. Järven rannalla kasvatetaan tuhansia ankkoja. Laskuojaa on säännöstelty vesivoimalalla.
Polina Žemtšužina

Polina Žemtšužina.
Polina Žemtšužina (oik. Perl Semjonovna Karpovskaja; 27. helmikuuta 1897 Polohy, Jekaterinoslavin kuvernementti, Venäjän keisarikunta – 1. huhtikuuta 1970 Moskova, Neuvostoliitto) oli neuvostoliittolainen poliitikko sekä tunnetun poliitikon ja diplomaatin Vjatšeslav Molotovin vaimo. Hän oli vankkumaton bolševikkipuolueen kannattaja.
Henkilöhistoria

Žemtšužina syntyi Perl Semjonovna Karpovskajana juutalaissyntyisen räätälin perheeseen Polohyssä Aleksandrovin kihlakunnassa, Guljaipolen piirissä, nykyisen Ukrainan alueella. Žemtšužina liittyi Venäjän sosiaalidemokraattisen työväenpuolueen bolševikkisiipeen vuonna 1918.
Žemtšužina oli yksi Kremlin merkittävimmistä naisista. Vuonna 1918 Zaporožjen kaupungin puoluejärjestö hyväksyi hänet Venäjän sosiaalidemokraattsen työväenpuolueen  jäseneksi ja myöhemmin hänestä tuli Zaprožjen puoluekomitean puheenjohtaja. Puoluekomitea evakuoitiin Kiovaan vuonna 1919, kun Anton Denikin hyökkäsi kaupunkiin. Hän ilmoittautui puoluekomitean kanssa Ukrainan kommunistisen puolueen (bolševikit) keskuskomitealle ja heistä tehtiin ryhmä, joka lähetettiin rintamalle Darnitsin lähistölle työskentelemään puna-armeijan kanssa. Žemtšužina saapui vuonna 1921 yhdeksäntoistavuotiaana Moskovaan, jossa hän osallistui kansainväliseen naisten konferenssiin. Siellä hän tapasi Vjatšeslav Molotovin. Hän ei palannut enää Zaporožjeen vaan muutti Kremliin. Molotovit asuivat Stalinien kanssa samassa asunnossa jonkin aikaa. Polina oli saman ikäinen Josif Stalinin vaimon Nadežda Allilujevan kanssa. Heistä tuli hyviä ystäviä. Nadežda Allilujeva tukeutui Polinaan kohdatessaan vastoinkäymisiä.  Polina kutsuttiin myös ensimmäisten joukossa paikalle, kun palvelijatar oli löytänyt Allilujevan kuolleena.
Žemtšužinaa on kuvattu hyvin terävä-älyiseksi, ylpeäksi, itsenäiseksi, pelottomaksi ja määräileväksi. Vjatšeslav Molotov kehui häntä myös todelliseksi bolševikiksi ja todelliseksi neuvostoihmiseksi. Polina Žemtšužina uskoi vilpittömästi kommunismin aatteeseen ja oli uskollinen puolueelle, jonka kokouksissa hän kävi loppuun asti. Polina ja Vjatšeslav asuivat Gravonskyn kerrostalossa Kremlin lähellä loppuelämänsä. Polina kuoli luonnollisissa olosuhteissa vuonna 1970.
Perhesuhteet

Polinalla ja Vjatšeslavilla oli tytär nimeltä Svetlana. Polina kasvatti myös Stalinin Svetlana-tytärtä. Hän suhtautui vakavasti tyttöjen koulutukseen. Hän sisällytti opiskeluun paljon vieraita kieliä, kuten englantia, saksaa ja ranskaa. Lisäksi musiikki ja voimistelu olivat tärkeitä. Polinalle oli tärkeää, että tytär näyttäisi tavalliselta kansalaiselta. Hän halusi pukea Svetlanan vaatimattomiin vaatteisiin tytön mennessä kaupungille. Kymmenen vuotta myöhemmin Svetlanan opiskellessa kansainvälisten suhteiden instituutissa tilanne oli toisenlainen ja asut vaihtuivat päivittäin.
Polina erosi miehestään Vjatšeslav Molotovista vuoden 1948 loppupuolella ennen pidätystään. Hän ehti hetken asua sisarensa ja veljensä luona. Myöhemmin heidät kaikki pidätettiin ja he joutuivat vankilaan, jonne sisko myös kuoli. Lisäksi Polinalla oli vanhempi veli, Sam Carp, joka asui Yhdysvalloissa. Hän oli menestyksekäs liikemies. Polina kirjoitti veljelleen kirjeitä aika ajoin.. Polinan yksi siskoista oli muuttanut 1920-luvulla Palestiinan brittiläiseen mandaattiin. Polina Žemtšužina ja Vjatšeslav Molotov elivät Polinan vapautumisen jälkeen loppuelämänsä yhdessä. Heillä oli kolme lastenlasta, joita Polina vei mukanaan myös kokouksiin.
Työura

Josif Stalin kirjoitti Polina Žemtšužinalle monia nimityksiä erilaisiin työtehtäviin. Hän toimi elintarviketeollisuuden varakansankomissaarina, kalateollisuuden kansankomissaarina, valtiollisen hajuvesifirman, Glavparfjumerin, johtajana sekä lyhyttavara- ja trikootuotannon johtajana.
Polina Žemtšužinaa syytettiin yhteyksistä sionistisiin järjestöihin ja Israelin lähettilääseen, Golda Meiriin, joka vieraili Moskovassa marraskuussa vuonna 1948. Jiddišinkielen osaajana Žemtšužina toimi tulkkina Meirin ja miehensä Vjatšeslavin välisissä keskusteluissa. Häntä syytettiin myös siitä, että hän olisi halunnut tehdä Krimistä juutalaisille autonomisen alueen.
Žemtšužina menetti työnsä. Hänet kutsuttiin myöhemmin kuulusteltavaksi keskuskomiteaan ja pidätettiin tämän jälkeen helmikuussa 1949. Polina oli vankilassa yli vuoden, jonka jälkeen hänet karkotettiin viideksi vuodeksi Uritskin piiriin Kustanain alueelle. Molotov ei mennyt Stalinin puheille vaan vaikeni. Kommunismin nimissä hän uskoi vaimonsa syyllisyyteen. Stalinin kuoltua Vjatšeslav Molotov esitti toiveena, että Polina vapautettaisiin. Žemtšužina eli kohde n:o 12 siirrettiin vuonna 1953 turvallisuusministeriön toimesta Moskovaan Lubjankan vankilaan. Häntä kuulusteltiin vankilassa useita kertoja. Maaliskuun 2. päivä kuulustelut loppuivat ja hänet vapautettiin maaliskuun 5. tai 9. päivänä eri ilmoituksista riippuen.
Propithecus coquereli

| Propithecus coquereli |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Indrit Indridae
Suku::  Sifakat Propithecus
Laji::  coquereli
Kaksiosainen nimi
 Propithecus coquereli  A. Grandidier, 1867 
 Levinneisyyskartta.
Katso myös
   Propithecus coquereli Wikispeciesissä   Propithecus coquereli Commonsissa 
Infobox OKNimi-testi OKIUCN-testi OK: 
Propithecus coquereli on Madagaskarin luoteisosissa tavattava sifaka. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi ja koko kannan koko oli vuonna 2014 arviolta 47 000.
Taksonomia

Lajia Propithecus coquereli pidettiin aikaisemmin lakkisifakan (Propithecus verreauxi) alalajina. Nykyisin se on kokonaan oma lajinsa.
Koko ja ulkonäkö

Propithecus coquereli on sifakaksi keskikokoinen tai suurehko. Painoa sillä on keskimäärin 2,5–4,3 kiloa. Ruumiin pituus on 425–500 mm ja hännän pituus 500–600 mm. Turkki on tiheä. Pää, ruumis ja häntä ovat valkoiset. Reisillä ja käsillä on punaruskea laikku, joka käsistä ulottuu myös rintaan. Joillakin yksilöillä voi olla harmahtava alue selässä. Mustan naaman ympärillä on valkoista karvaa. Valkoinen karvoitus ulottuu päälaelta otsan kautta kuonoon. Korvat ovat mustat ja silmät keltaiset.
Levinneisyys ja elinympäristö

Lajin levinneisyysalue käsittää alueen Madagaskarin luoteisosista Betsibokajoen itä- ja pohjoispuolelta Maevatananajoen kaakkoispuolelle etelässä, Mariaranon rannikkometsään lännessä, Bealananan lähistölle pohjoisessa ja Antetemasyn seudulle idässä. Koko levinneisyysalueen pinta-ala on arviolta 27 662 km².
Lajin elinympäristö käsittää kausi- ja ainavihantaa metsää sekä pensaikkoalueita. Sitä havaitaan myös Baie de Mahajamban mangroveilla.
Elintavat

Propithecus coquereli on päiväeläin. Se liikkuu kolmesta kymmeneen yksilöä käsittävissä ryhmissä, joiden kotialueen koko on 4–10 hehtaaria. Pienemmät ryhmät ovat tavallisesti perheitä ja suuremmissa on sekä uroksia, että naaraita. Suuri osa ajasta suuremmalla kotialueella vietetään pienemmällä ydinalueella. Eri ryhmien alueet voivat olla niiden rajoilla päällekkäisiä. Ryhmät välttelevät toisiaan ja aggressiivisia kohtaamisia on vain harvoin.
Ravinnon pääosa koostuu kypsistä lehdistä, versoista ja kuivana kautena ajoittain myös kaarnasta. Sadekaudella ravintona korostuvat kukat, hedelmät ja nuoret lehdet. Lajin tiedetään syövän yli sataa eri kasvilajia, mutta niistä 12 muodostaa 65 % sen ravinnosta. 30–40 % päivästä käytetään ruokailemiseen.
Tiineys kestää 162 päivää. Poikaset syntyvät kesäkuun ja heinäkuun aikana. Kerrallaan poikasia on yksi. Niistä kasvaa kokonaan itsenäisiä noin kuuden kuukauden ikäisinä. Täysikasvuisia niistä tulee vuoden ikäisinä ja sukukypsiä 2,5 vuoden ikäisinä.
Uhat ja suojelu

Kansainvälinen luonnonsuojeluliitto IUCN on määritellyt lajin Propithecus coquereli äärimmäisen uhanalaiseksi lajiksi. Vuonna 2014 koko kannan kooksi arvioitiin noin 47 000 yksilöä. Kanta on vähentynyt edellisten kolmen sukupolven eli noin 30 vuoden aikana arviolta yli 80 %.
Lajin kaksi pääasiallista uhkatekijää ovat sen elinympäristön häviäminen ja metsästys. Sen asuttamia metsiä poltetaan viljelyä ja laidunnusta varten. Puita hakataan myös puuhiilen tuotantoa varten. Lajia metsästetään ruuaksi ja metsästyksen on arvioitu lisääntyneen. Vanhastaan lajia ovat suojelleet sen metsästykseen liitetyt tabut, joiden merkitys on sittemmin kuitenkin vähentynyt esimerkiksi muualta tulevan muuttoliikkeen takia.
Laji kuuluu CITES-sopimuksen liitteeseen I. Sitä tavataan kolmella suojellulla alueella Ankarafantsikan kansallispuistossa, sekä Anjiamangiranan ja Anjajavyn suojelualueilla. Ankarafantsika ja Anjiamangirana ovat kärsineet kuitenkin tästä huolimatta metsästyksestä ja elinympäristön tuhoamisesta. Vuonna 2019 eri eläintarhoissa Yhdysvalloissa oli 61 yksilöä ja Madagaskarilla 50. Sitä pidetään myös laittomasti lemmikkinä.
Emo ja poikanen.
ROFA AG

| ROFA AG |
| --- | --- |

Yritysmuoto:  Yksityinen pääoma
Perustettu:  1967
Puheenjohtaja:  Andreas Bauer
Kotipaikka:  Kolbermoor, Saksa
Toimiala:  automaatio- ja kuljetintekniikka
Liikevaihto:  355,5 miljoonaa euroa (2022)
Liikevoitto:  19,6 miljoonaa euroa (2022)
Henkilöstö:  > 1 400
Kotisivu:  www.rofa-group.com
Infobox OKVirheellinen NIMI-arvo: 
Rofa Industrial Automation AG on saksalainen automaatiotekniikan, kuljetinteknologian, intralogistiikan ja erikoiskoneenrakennuksen valmistaja. Yritys on perustettu vuonna 1967, ja se on ollut yksityinen osakeyhtiö vuodesta 1993. Yrityksen pääkonttori on Kolbermoorissa, Saksassa. Yritys on edustettuna 14 paikkakunnalla ja työllistää yli 1 400 henkilöä maailmanlaajuisesti.
Porin Kiekko-Salamat

Porin Kiekko-Salamat (Ki-Sa) oli vuosina 1973–1999 toiminut porilainen jääkiekkoseura.
Se perustettiin, kun Musan Salama oli vuonna 1972 lopettanut oman jääkiekkotoimintansa. Kiekko-Salamat pelasi useita kausia Suomen kolmanneksi korkeimmalla sarjatasolla II divisioonassa.
Seura lopetti toimintansa kauden 1998–1999 jälkeen, jolloin Kiekko-Salamat jäi II divisioonan lohkossaan viimeiseksi.
Entisiä pelaajia

Rauli Levonen
Euroopan laajuinen liikenneverkko

Trans-European Transport Network – TEN-T
Euroopan laajuinen liikenneverkko (lyh. TEN-T) on Euroopan unionin projekti, jossa luodaan Eurooppaan maantie-, rautatie-, meri - ja sisävesiliikenneväylien, satamien sekä ilmailun lentokenttien verkosto.
Tavoitteena on muodostaa liikennejärjestelmä, jossa ihmiset ja rahti liikkuvat saumattomasti ja turvallisesti.
TEN-T jaetaan kahteen tasoon:
1) Ydinverkkoon, joilla yhdistetään jäsenmaiden liikenneverkot yhdeksi kokonaisuudeksi. Ydinverkot ovat   on suunniteltu rakennettavaksi vuoteen 2030 mennessä,
2) Kansalliset viiden liikennemuodon kattavat liikenneverkot -alueellisen saavutettavuuden varmistamiseksi -   jäsenvaltioiden sisäiselle liikenteelle niin, että ydinverkkojen avulla mahdollistetaan suora liikennöinti jokaisen jäsenvaltion omiin alueellisen saavutettavuuden kattaviin verkkoihin, jotka on suunniteltu valmistuvan vuoteen 2050 mennessä.
Ydinverkko muodostuu eri liikennemuotojen ydinverkkokäytävistä ja Suomen Sisävesiliikenteessä Itämeri yhteyden kautta.
Pieni Päälampi (Karstula)

| Pieni Päälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°50′41″N, 25°08′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pääjärven alue (14.63)
Laskupuro:  puro Päälampeen 
Järvinumero:  14.633.1.018
Mittaustietoja
Pinnankorkeus:  172,6 m  
Pituus:  360 m  
Leveys:  110 m  
Rantaviiva:  0,837 km  
Pinta-ala:  3,099 ha  
Tilavuus:  0.000087 km³ 
Keskisyvyys:  2,8 m  
Suurin syvyys:  4,8 m  
Saaria:  ei saaria 
 fiPieni Päälampi 
Pieni Päälampi  on Keski-Suomessa Karstulassa  Sapra-ahon lähellä sijaitseva lampi.
Maantietoa

Lampi on 360 metriä pitkä, 110 metriä leveä, ja sen pinta-ala on 3,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 86 900 kuutiometriä. Sen keskisyvyys on 2,8 metriä ja suurin syvyys on 4,8 metriä. Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pääjärven alueella (14.63), jonka Päällinjärven valuma-alueeseen (14.633) se kuuluu. Lammen vedenpinnan korkeus on 172,6 metriä mpy.
Quebecin taistelu

Québecin taisteluksi voi viitata seuraaviin taisteluihin:
Québecin taistelu (1759), myös nimellä Abrahamin tasankojen taistelu. Osa Ranskan ja Britannian siirtomaasotia.
Québecin taistelu (1775), taistelu Yhdysvaltojen vapaussodassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Quebecin taistelu”, voi hakea sivunnimihaulla, laajalla sivunnimihaulla tai tekstihaulla.
Eudicella

| Eudicella |
| --- | --- |
 Eudicella gralli
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Alaheimo::  Cetoniinae
Tribus::  Goliathini
Suku::  Eudicella  White, 1839
Lajit
 Eudicella aethiopica  Eudicella chloe  Eudicella colmanti  Eudicella cupreosuturalis  Eudicella darandi  Eudicella ducalis  Eudicella euthalia  Eudicella frontalis  Eudicella gralli Eudicella gralli alleari  Eudicella gralli gralli  Eudicella gralli hubini  Eudicella gralli orientalis  Eudicella gralli thyrii  Eudicella hereroensis  Eudicella immaculata  Eudicella inexpectata  Eudicella intermedia  Eudicella morgani  Eudicella nyassica  Eudicella preissi  Eudicella schultzeorum  Eudicella smithi  Eudicella tetraspilota  Eudicella trilineata  Eudicella trimeni  Eudicella woermanni 
Katso myös
   Eudicella Wikispeciesissä   Eudicella Commonsissa 
Infobox OKNimi-testi OK: 
Eudicella on kovakuoriaisiin (Coleoptera) kuuluva suku.
Lajeja

| 0 | 1 | 2 | 3 |
| --- | --- | --- | --- |
|  Eudicella aethiopica  Eudicella chloe  Eudicella colmanti  Eudicella cupreosuturalis  Eudicella darandi  Eudicella ducalis  Eudicella euthalia |  Eudicella frontalis  Eudicella gralli Eudicella gralli alleari  Eudicella gralli gralli  Eudicella gralli hubini  Eudicella gralli orientalis  Eudicella gralli thyrii |  Eudicella hereroensis  Eudicella immaculata  Eudicella inexpectata  Eudicella intermedia  Eudicella morgani  Eudicella nyassica  Eudicella preissi |  Eudicella schultzeorum  Eudicella smithi  Eudicella tetraspilota  Eudicella trilineata  Eudicella trimeni  Eudicella woermanni |
FISA

Fédération Internationale du Sport Automobile eli FISA oli kansainvälisen autoliiton FIA:n alaisuudessa toiminut kansainvälinen autourheiluliitto. FISAn tehtäviin kuului muun muassa Formula 1:n MM-sarjan järjestäminen. Liitto lakkautettiin vuonna 1993.
Liiton perusti ranskalainen Jean-Marie Balestre, joka valittiin FIA:n urheilukomission johtoon vuonna 1978. Pian puheenjohtajaksi valitsemisensa jälkeen, Balestre muutti komission nimen FISAksi. Hänen puheenjohtajakautensa alussa, FISAn ja Bernie Ecclestonen johtaman Formula 1:n autonvalmistajien järjestön, FOCAn välille syntyi riita Formula 1:n kaupallisten oikeuksien hallinnasta. Asiassa tehtiin lopulta sovinto vuonna 1981, jolloin allekirjoitettiin ensimmäinen niin sanottu Concorde-sopimus. Sopimuksessa FOCA sai F1:n kaupalliset oikeudet ja FISA sai pitää lajin urheilullisen vallan itsellään. Kuitenkin kaudella 1982 Etelä-Afrikan osakilpailussa kuljettajat menivät hetkellisesti lakkoon ja lukittautuivat hotelliin mielenilmauksena FISAn päätökselle vaatia kuljettajilta superlisenssiä Formula 1 -sarjaa varten.
Englantilainen Max Mosley valittiin FISAn puheenjohtajaksi vuonna 1991. Hän oli ajamassa liiton yhdistämistä FIAan vuonna 1993.
FISIM

FISIM (engl. Financial Intermediation Services Indirectly Measured) eli välilliset rahoituspalvelut tarkoittavat niitä rahoituslaitosten tuottamia palveluja, joista ei peritä suoraa palkkiota. EU:n FISIM-asetuksessa (Council Regulation, EC No 448/98) välilliset rahoituspalvelut on rajattu tarkoittamaan lainojen ja talletusten korkomarginaaleja.
Puikkounikot

| Puikkounikot |
| --- | --- |
 Hietaunikko  (Roemeria argemone, syn. Papaver argemone)
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Ranunculales
Heimo::  Unikkokasvit Papaveraceae
Suku::  Puikkounikot Roemeria  Medik. (1792)
Katso myös
   Puikkounikot Wikispeciesissä   Puikkounikot Commonsissa 
Infobox OKNimi-testi OK: 
Puikkounikot (Roemeria) on unikkokasveihin kuuluva kasvisuku. Se on nimetty sveitsiläisen kasvitieteilijän Johann Jacob Roemerin mukaan. Puikkounikoihin kuuluu kahdesta kuuteen lajia, jotka kaikki on sijoitettu tai sijoitetaan joidenkin lajitietokantojen mukaan laajempaan unikoiden (Papaver) sukuun.
Lajeja

Puikkounikoihin luettevia lajeja erään taksonomian mukaan:
hietaunikko (Roemeria argemone, syn. Papaver argemone) – Alkuperäinen Euroopassa ja Välimeren alueella. Suomessa harvinainen satunnaistulokas.
purppuraunikko eli saksanunikko (Roemeria hybrida, syn. Papaver bivalve, Papaver dodecandrum) (eri laji kuin Papaver hybridum) – Välimeren alueella. Suomessa harvinainen satunnaistulokas.
Roemeria refracta – Lähi-idässä ja Kaukasiassa.
köyryunikko eli persianunikko (R. refracta subsp. occidentale, syn. Papaver refractum subsp. occidentale)
ROKS

ROKS eli Riksorganisationen för kvinnojourer i Sverige on ruotsalainen puolueista riippumaton naisten tukijärjestö ja rikosuhripäivystys.
ROKS on saanut kuuluisuutta äärifeministisistä kannoistaan. Järjestön entinen puheenjohtaja Ireen von Wachenfeldt on muun muassa todennut, että "kaikki miehet ovat sikoja, käveleviä dildoja." ROKSin taustavoimia on myös Uppsalan yliopiston naistutkimuksen professori Eva Lundgren. Tämä on arvioinut miehen luonnostaan väkivaltaiseksi ja pitänyt esillä lapsia uhraavien miesten pedofiilirenkaiden olemassaolon mahdollisuutta.
TV2 on esittänyt kesällä 2006 järjestöstä kertovan ruotsalaisen toimittaja Eva Rubarin tekemän palkitun dokumentin Miesvihaajat.
Aiheesta muualla

Järjestön viralliset sivut
Norjalaisen uskontotieteilijä Asbjørn Dyrendalin näkemys ROKS:n mielipiteistä (Arkistoitu – Internet Archive)
Ennakkoäänestys

Lippu ennakkoäänestyspaikalla Västra Frölundassa, Göteborgissa.
Ennakkoäänestystä Turussa Suomen presidentinvaaleissa 2012.
Ennakkoäänestys tarkoittaa äänestämistä ennen varsinaista vaalipäivää. Ennakkoäänestys voi tapahtua etäisesti, kuten postiäänestyksessä tai käymällä henkilökohtaisesti ennakkoäänestyspaikalla. Saatavuus ja aikavälit ennakkoäänestyksessä vaihtelevat valtioittain ja vaalityypistä riippuen. Ennakkoäänestyksen tavoitteina on tavallisesti lisätä vaaleihin osallistumista ja helpottaa ruuhkaa vaalihuoneistoilla vaalipäivänä.
Ennakkoäänestys Ruotsissa

Ruotsissa ennakkoäänestys alkaa noin kolme viikkoa ennen vaalipäivää ja jatkuu vaalipäivään asti.
Ulkomailla asuvat Ruotsin vaaleissa äänioikeutetut voivat äänestää kirjeitse tai käymällä jossakin Ruotsin suurlähetystössä tai konsulaatissa. Kirjeäänestys edellyttää erityismateriaalien tilaamista vaaliviranomaiselta. Kirjeitse voi äänestää aikaisintaan 45 päivää ja suurlähetystöissä ja konsulaateissa aikaisintaan 24 päivää ennen vaalipäivää.
Ennakkoäänet lasketaan vasta varsinaisella äänestyspaikalla.